कर्नाटक में गठबंधन सरकार कितनी सफल रहेगी यह केंद्र के रुख़ पर निर्भर करेगा। दल में विरोध करने वालों को वानप्रस्थ आश्रम में छोड़कर आने वाली मोदी-शाह की जोड़ी नाक कट के घाव को आसानी से पचा ले यह संभव ही नहीं। सीबीआई से लेकर आयटी आदि जितने भी छानबीन वाले विभाग है सब ‘चलो कर्नाटक’ रैली के लिए कूँच करेंगे, बाक़ी वहाँ वजूभाई वाला बैठे ही हैं। दिल्ली की केजरीवाल सरकार और राज्यपाल के बीच विवाद के क़िस्से अब कर्नाटक में भी देखने सुनने को मिलते रहेंगे।आज तो फ्लोर टेस्ट मामला निपटा है, दस सप्ताह बाद राज्यपाल वजूभाई के फ़ैसले पर सुप्रीम कोर्ट विचार करेगी कि बहुमत नहीं होने के बावजूद येदियुरप्पा को सरकार बनाने के लिए कैसे आमंत्रित कर लिया।